Analiză UNSAR: Despăgubirile plătite după furtunile din prima jumătate a anului se apropie de valorile din întregul an 2023
În primul semestru al acestui an, companiile de asigurări membre ale Uniunii Naționale a Societăților de Asigurare și Reasigurare din România (UNSAR) au plătit despăgubiri de peste 24 milioane lei doar pentru acoperirea pagubelor produse de furtuni locuințelor asigurate. O analiză a asociației, care reprezintă 21 de companii de profil cu o pondere de peste 90% din piața locală, arată că această valoare reprezintă 94% din despăgubirile acordate în întreg anul 2023 în baza asigurărilor facultative pentru locuințe.